ตาข้างซ้ายเวลากระพริบตากับผนังหรือที่ทึบๆ จะมีเงากลมๆ ทุกครั้งครับ เป็นมาวันนี้วันที่ 2 แล้ว อยากสอบถามว่าเกิดจากสาเหตุใดครับ อันตรายมากไหมครับ
สวัสดีค่ะ การเห็นเงากลมๆ เวลากระพริบตาซ้าย อาจเกิดจาก- มีสิ่งแปลกปลอมอยู่ในดวงตา แต่ก็จะทำให้เกิดการระคายเคืองเวลากระพรบตาด้วย- อาจเป็นอาการของวุ้นตาเสื่อม โดยอาการคือจะมองเห็นเป็นจุดหรือเส้นสีดำคล้ายหยากไย่ลอยไปลอยมา โดยเฉพาะเวลากรอกตา- หากเห็นเงาดำอยู่ตรงกลางภาพ ไม่ลอยไปลอยมา และเริ่มมองเห็นภาพไม่ชัด มีการมองเห็นภาพบิดเบี้ยว มองเห็นเส้นตรงเป็นเส้นคลื่นหรือเส้นคด มองเส้นตรงเป็นเส้นขาด มองเห็นสีไม่ชัดหรือผิดเพี้ยนไป มองเห็นภาพมีขนาดผิดไป อาจเกิดจากโรคจอประสาทตาเสื่อม- มีเลือดออกในน้ำวุ้นลูกตา หรือมีการอักเสบในลูกตาหากยังคงเห็นเงาหรือภาพผิดปกติที่ตาซ้าย หรือมีอาการผิดปกติอื่นๆๆ อีก ก็ควรไปพบจักษุแพทย์เพื่อตรวจค่ะ ในเบื้องต้น ก็ควรงดการทำงานที่ต้องใช้สายตามาก การจ้องคอมพิวเตอร์และมือถือนานๆ หลีกเลี่ยงการมองแสงที่จ้าเกินไป ใส่แว่นตากันแดดเมื่อต้องออกแดด เป็นต้น